Facebook rahbari Mark Tsukerberg Facebook’ning Menlo-Parkdagi yangi ofisini, shuningdek Mentions ilovasidagi ilk videotranslyatsiyasida o‘zining ish stolini namoyish qildi. Facebook xodimlari umumiy katta xona ichida ishlashadi. Tsukerbergning ish stolida makbuk, 2015 yil davomida o‘qishni rejalashtirgan kitoblar to‘plami, Aquila dronining surati hamda u haqidagi kitobni ko‘rish mumkin. Ish joyidan so‘ng Tsukerberg shaffof shishali devor bilan o‘ralgan majlislar xonasini namoyish qildi.